CELEX: 32020D1726
Language: lv
Date: 2020-09-14 00:00:00
Title: Padomes Lēmums (KĀDP) 2020/1726 (2020. gada 14. septembris) par to, lai Savienības vārdā parakstītu un noslēgtu Pamatnolīgumu starp Eiropas Savienību un Apvienoto Nāciju Organizāciju par savstarpēja atbalsta sniegšanu saistībā ar to attiecīgajām misijām un operācijām uz vietas

19.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 389/1
               
            
         PADOMES LĒMUMS (KĀDP) 2020/1726
         (2020. gada 14. septembris)
         par to, lai Savienības vārdā parakstītu un noslēgtu Pamatnolīgumu starp Eiropas Savienību un Apvienoto Nāciju Organizāciju par savstarpēja atbalsta sniegšanu saistībā ar to attiecīgajām misijām un operācijām uz vietas
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. un 6. punktu,
         ņemot vērā Savienības Augstā pārstāvja ārlietās un drošības politikas jautājumos ieteikumu,
         tā kā:
         
                     (1)
                  
                  
                     Padome 2015. gada 5. martā pilnvaroja sākt sarunas, lai noslēgtu Pamatnolīgumu par sadarbību starp Eiropas Savienību un Apvienoto Nāciju Organizāciju saistībā ar to attiecīgajām krīzes pārvarēšanas operācijām.
                  
               
                     (2)
                  
                  
                     Sarunās ir panākta vienošanās par Pamatnolīgumu starp Eiropas Savienību un Apvienoto Nāciju Organizāciju par savstarpēja atbalsta sniegšanu saistībā ar to attiecīgajām misijām un operācijām uz vietas (“Pamatnolīgums”).
                  
               
                     (3)
                  
                  
                     Pamatnolīgums būtu jāapstiprina Savienības vārdā,
                  
               IR PIEŅĒMUSI ŠO LĒMUMU.
         
            1. pants
            Ar šo Savienības vārdā tiek apstiprināts Pamatnolīgums starp Eiropas Savienību un Apvienoto Nāciju Organizāciju par savstarpēja atbalsta sniegšanu saistībā ar to attiecīgajām misijām un operācijām uz vietas (1).
         
         
            2. pants
            Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt Pamatnolīgumu, lai tas kļūtu saistošs Savienībai.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 14. septembrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  Skatīt šā Oficiālā Vēstneša 2. lpp.